**REHABILITÁCIÓS ELLÁTÁSOKHOZ KAPCSOLÓDÓ BETEG TÁJÉKOZTATÁS!**

Mind a Tisztelt Beteg, mind az Egészségügyi Szolgáltató érdeke a lehető legjobb betegellátás nyújtása, így többek között a folyamatos betegellátás biztosítása és a betegellátásra várakozás idejének csökkentése. Ennek érdekében az alábbiak szerinti tájékoztatást adom:

**I. A rehabilitáció:**

**Különösen fontos a kellő időben megkezdett és folyamatosan végzett betegellátás a rehabilitációs ellátások (a Sümegi Járóbeteg Szakellátó Intézménynél: gyógytorna, fizikoterápia**) **tekintetében**. A rehabilitációs ellátásokat **az egészségügyi szolgáltató** – az egészségügyről szóló 1997. évi CLIV. törvény 100. § (7) bekezdése alapján – ellátási **programok alapján végzi.**

**II. A rehabilitáció megkezdése és folyamatos igénybevétele:**

**A** fizioterápia **(gyógytorna és fizikoterápia) beutaló alapján vehető igénybe.**

**Amennyiben a rehabilitációs terápiára szóló beutaló érvényességi ideje lejárt, úgy ismételt orvosi/szakorvosi beutaló szükséges a beutalás szerinti rehabilitációs** (gyógytorna, fizikoterápia) **szakrendelés igénybevételéhez.**

**Amennyiben** a Tisztelt Betegnyomós indok nélkül **elmulasztja** kellő időben **megkezdeni, vagy folyamatosan igénybe venni a** rehabilitációs **terápiát, akkor lehetséges, hogy az – az időmúlás miatt – szakmailag indokolatlanná válik, másfelől** kihasználatlan ellátási időpont foglalásával **hátráltatja az ellátására váró más betegek gyógykezelését.**

**Érvényességi időn túl felhasználni kívánt beutaló esetén a Tisztelt Beteg gyógykezelését az egészségügyi szolgáltató meg sem kezdi, vagy a Tisztelt Beteg indokolatlan mulasztása esetén a már megkezdett gyógykezelési időpontjait törölheti (az adott rehabilitációs ellátást megtagadhatja). Az ellátás megtagadása esetében a korábban előírt rehabilitációs kezelés megkezdéséhez, ismétléséhez/folytatásához, vagy más rehabilitációs terápiához újabb szakvizsgálat és beutaló szükséges.**

**III. A beutaló érvényessége:**

1. **Fő szabályként a beutaló a kiállításától számított 90 napon belül használható fel.**

A kötelező egészségbiztosítás ellátásairól szóló 1997. évi LXXXIII. törvény végrehajtásáról 217/1997. (XII. 1.) Korm. rendelet (továbbiakban: Ebtv vhr.) 3/A. § (10c) bekezdés a)-c) pontja alapján :

(10c)[**\***](https://net.jogtar.hu/jogszabaly?docid=99700217.KOR#lbj99id7ac0) A (10b) bekezdés alkalmazásában **a beutaló felhasználásának minősül**

*a)*a beutaló szerinti **egészségügyi szolgáltatóhoz történő bejelentkezés** a beutaló szerinti ellátásra,

*b)*a beutaló szerinti **ellátás igénybevételének megkezdése** a beutaló szerinti egészségügyi szolgáltatónál, vagy

*c)*a beutaló szerinti **ellátás igénybevétele** a beutaló szerinti egészségügyi szolgáltatónál.

1. **A főszabálytól eltérően** a beutaló érvényességi ideje **a beutaló orvos által a beutalón megjelölt időpontig, de legalább 90 napig tart az**  Ebtv vhr2.§ (6) bekezdése szerinti ellátásokhoz kapcsolódóan**.**

**IV. Figyelemfelhívás:**

**Mindezekre tekintettel felhívjuk a Tisztelt Beteg figyelmét arra, hogy beutalójával, annak érvényességi idején belül (az orvos által a beutalón megjelölt időpontig, ennek hiányában 90 napon belül) szíveskedjék a betegirányításnál jelentkezni, ott regisztrálni, majd a betegirányítás, illetőleg a szakrendelést folytató szakdolgozó közlése szerinti időpontokban és tartamban az ellátást igénybe venni, a közölt rendelési időpontban megjelenni.**

**A Tisztelt Beteg részéről a gyógykezelésre regisztrált időpontban való meg nem jelenés lehet az együttműködési kötelezettség súlyos megszegése, ami akár a további ellátás megtagadását is maga után vonhatja.**

**V. A Tisztelt Beteg részéről szükséges közlések, igazolások, intézkedések:**

**A gyógykezelésre kapott időpont elmulasztása nem feltétlenül minősül indokolatlan mulasztásnak, az együttműködési kötelezettség súlyos megszegésének, ha a beteg egészségi állapotában bizonyos változás áll be**. Ilyen egészségi állapotban bekövetkezett változás különösen, a rehabilitációs terápia más orvosi vélemény, kezelés által való ideiglenes kizártsága (pl. fekvőbeteg ellátásban való részesülés) stb. **Azonban ezen körülmények beálltát kérjük – a megjelenést gátló körülmények felmerülését követő lehető legrövidebb időn belül – a várható akadályoztatás időtartamának megjelölésével közölni.** E közlést a betegirányításnál **akár szóban, akár írásban** lehet megtenni, majd ésszerű időn belül a megfelelő orvosi, hatósági, vagy egyéb iratokkal kérjük igazolni. Megfelelő igazolás lehet különösen: orvosi vélemény, lelet stb. **Kérjük továbbá a beutaló orvos által előírt kontroll vizsgálaton történő megjelenést is. A Tisztelt Beteg munkahelyi elfoglaltsága, rokonlátogatás, nyaralás stb. nem ad okot a kimentésére.**

**VI. Az egészségügyi szolgáltató regisztrációs intézkedése:**

**Az akadályoztatás szóbeli közléséről feljegyzés készül,** mely tartalmazza az érintett beteg nevét, lakóhelyét/tartózkodási helyét, TAJ. számát, az elmulasztott szakellátás megnevezését és az ebben való akadályoztatás indokát, körülményeit, az akadályoztatás várható tartamát, valamint a bejelentő nevét és lakcímét, szükség esetén a bejelentő képviseleti jogosultságára vonatkozó határozatot kibocsátó hatóság, bíróság megjelölését, a határozat számát.

**VII. A betegektől kért bejelentés és módja:**

**A betegek, vagy törvényes képviselőik, vagy közokiratba, vagy teljes bizonyító erejű magánokiratba foglalt meghatalmazással rendelkező – és képviseleti jogukat a bejelentés előtt, vagy a bejelentéssel egyidejűleg igazoló – képviselőik az akadályoztatás tényét az alábbi elérhetőségeken tehetik meg személyesen, vagy telefonon, vagy postai, vagy elektronikus úton. A Sümegi Járóbeteg Szakellátó Intézmény betegirányításának elérhetősége:**

**Telefon: 06203347330, 0687550042**

**e-mail: idopontfoglalas@sumegirendelo.hu**

**Postacím: 8330 Sümeg, Kompanik Zsófia utca 6.**

**VIII. Alapul szolgáló jogszabályok:**

**Az egészségügyről szóló 1997. évi CLIV. törvény (Eütv.)** 5.§ (3) bekezdés c) pontja,26.§ (2) bekezdés e) pontja**,** 27. § (1) bekezdése, 100. § (5) bekezdése, 100. § (7) bekezdése, 131. § **(3)** bekezdés a) és b) pontja, (4) bekezdése, (5) bekezdés b) pontja, 132. § (1) bekezdés a) pontja és (2) bekezdése. **A kötelező egészségbiztosítás ellátásairól** **szóló 1997. évi LXXXIII. törvény végrehajtásáról rendelkező 217/1997. (XII. 1.) Korm. rendelet** **(Ebtv vhr.)** 2.§ (6) bekezdése, 3/A. § (10b) bekezdés a.) és b) pontja, (10c) bekezdése.

**Sümeg, 2023. április hó 24. napján.**

**A Tisztelt Betegek jövőbeni együttműködését előre köszönve:**

 **dr. Zámbó Gábor László**

 **ügyvezető**

**Alulírott………………………………………………………..,( lakóhely/ tartózkodási hely:……………………….……………………TAJ szám:………………………………………….), mint érintett, illetőleg e beteg képviseletében eljáró………………………..………….., …………………………………………………………………………………………..szám alatti lakos törvényes/meghatalmazott képviselő – a képviseleti jogosultságom egyidejű igazolása mellett – kijelentem, hogy a fenti 2 oldalas betegtájékoztatót elolvastam, megértettem és egy példányát átvettem, mely tényeket aláírásommal igazolok.**

**Sümeg, 2023. év ………………………….hó……napján.**

 **……………………………………………………**

 **érintett beteg/ képviselője**